**Datum:** Rijeka,24. srpnja 2023.

**Kolegij:** Javno zdravstvo

**Voditelj:** doc. dr. sc. Robert Doričić, mag. admin. sanit.

**e-mail voditelja:** robert.doricic@uniri.hr

**Katedra:** Katedra za javno zdravstvo

**Studij:** Prijediplomski sveučilišni studiji - Sestrinstvo izvanredni

**Godina studija:** 2

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **Javno zdravstvo** je obavezni kolegij na drugoj godini prijediplomskog izvanrednog sveučilišnog studija Sestrinstvo i sastoji se od 30 sati predavanja (**3 ECTS**). Kolegij se izvodi u prostorijama Fakulteta zdravstvenih studija.**Cilj** kolegija je usvajanje osnovnih znanja i vještina iz područja javnog zdravstva. Cilj je upoznati studenta/studenticu sa svrhom javnog zdravstva. Osobiti naglasak je na osposobljavanju studenta/studentice za identificiranje zdravstvenih potreba populacije i procjenu stanja zdravlja, kreiranju javnozdravstvene politike, upravljanju javnozdravstvenim intervencijama, procjenom kvalitete zdravstvene zaštite Također je cilj upoznati studenta/studenticu s kritičkom prosudbom funcioniranja javnog zdravstva na regionalnoj i nacionalnoj razini, demonstrirajući prosudbu putem matrice funkcija javnog zdravstva, oblikovati strateške planske dokumente te pravilno izložiti i interpretirati pokazatelje zdravlja i bolesti.**Sadržaj kolegija je sljedeći**:Povijesni pregled javnog zdravstva. Svrha i pojam novog javnog zdravstva. Sadašnja organizacija javnog zdravstva u Republici Hrvatskoj i budući izazovi. Socijalna i zdravstvena politika. Pojmovi i definicija zdravlja i bolesti. Determinante zdravlja. Promocija zdravlja i prevencija bolesti. Demografska obilježja i zdravlje. Postupak ocjene zdravstvenog stanja populacije i analiza zdravstvenih potreba. Program mjera zdravstvene zaštite Republike Hrvatske, Plan zdravstvene zaštite. Zdravstvena zaštita u izvanrednim stanjima. Javnozdravstvene intervencije. Posebne populacijske skupine (adolescenti, starije osobe). Izabrani javnozdravstveni problemi: bolesti ovisnosti. Mentalno zdravlje u zajednici. Kvaliteta zdravstvene zaštite. Okoliš i zdravlje. Ekonomika zdravstva.**Izvođenje nastave**:Nastava se izvodi u obliku predavanja, u interaktivnoj komunikaciji. Nastava se izvodi u semestralnom obliku. Izvršavanjem nastavnih aktivnosti te pristupanjem završnom ispitu student/studentica stječe 3 ECTS bodova. |

**Popis obvezne ispitne literature:**

|  |
| --- |
| 1. Puntarić D, Ropac D, Jurčev Savičević D, i suradnici. Javno zdravstvo. Zagreb: Medicinska naklada; 2015.
2. Jonjić A, i suradnici. Socijalna medicina. Rijeka: Medicinski fakultet Sveučilišta u Rijeci; 2007.
 |

**Popis dopunske literature:**

|  |
| --- |
| 1. Detels R, McEwen J, Beaglehole R, Tanaka H. Oxford Textbook of Public Health - The Scope of Public Health. Fifth edition. Oxford: Oxford University press; 2011.
2. Vuletić S. Qualia javnog zdravstva. Zagreb: Sveučilište u Zagrebu Medicinski fakultet, Škola narodnog zdravlja “Andrija Štampar”; 2013.
 |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **1. predavanje: Svrha i pojam novog javnog zdravstva***Ishodi učenja:*Opisati svrhu, razvoj i povijest javnog zdravstva, važnost njegova provođenja. Razlikovati pojam novog javnog zdravstva. **2. predavanje: Socijalna i zdravstvena politika***Ishodi učenja:* Objasniti i znati jasno razlikovati socijalnu i zdravstvenu politiku od opće politike u Republici Hrvatskoj te znati usporediti s drugim osnovnim modelima u svijetu.**3. predavanje. Organizacija javnog zdravstva u RH, Matrica funkcija***Ishodi učenja:*Prikazati postojeću organizaciju javnog zdravstva, prikazati temeljnju matricu funkcija na regionalnoj razini.**4. predavanje: Zdravstvene potrebe stanovništva***Ishodi učenja***:**Objasniti zdravstvene potrebe kao ključni pojam u javnom zdravstvu.**5. predavanje. Promocija zdravlja, Determinante zdravlja***Ishodi učenja***:**Opisati definiciju promocije zdravlja, prikazati promjenjive i nepromjenjive determinante zdravlja.**6. predavanje. Planiranje zdravstvene zaštite***Ishodi učenja***:**Prikazati način planiranja zdarvstvenih intervencija**7**. **predavanje**. **Ocjena zdravstvenog stanja stanovništva***Ishodi učenja:* Poredati najvažnije pokazatelje zdravstvenog stanja populacije te ocijeniti njihov utjecaj na kreiranje javnozdravstvene politike.**8. predavanje. Posebne populacijske skupine***Ishodi učenja:* Prikazati i komentirati posebnosti pojedinih populacijskih skupina.**9. predavanje. Mjere zdravstvene zaštite***Ishodi učenja:* Prikazati mjere zdravstvene zaštite u Republici Hrvatskoj, posebno za svaku djelatnost kako na primarnoj tako i na sekundarnoj razini zdravstvene zaštite. **10. predavanje. Javnozdravstvene intervencije***Ishodi učenja:*Planirati javnozdravstvene intervencije, procijeniti implementaciju intervencije u zajednici te evaluaciju primjenjene intervencije.**11. predavanje. Zdravstvena zaštita i komunikacija u izvanrednim stanjima***Ishodi učenja:* Prikazati i procijeniti osnovne modele organizacije zdravstvene zaštite i ponašanja u izvanrednim stanjima.**12. predavanje. Okoliš i zdravlje***Ishodi učenja:* Kritički prosuditi utjecaj okoliša na zdravlje.**13. predavanje. Uvod u ekonomiku zdravstva***Ishodi učenja:* Prikazati izvore i modele financiranja zdravstvene zaštite.**14. predavanje. Kvaliteta zdravstvene zaštite** *Ishodi učenja:* Kritički prosuđivati o elementima ocjene, kontrole, osiguranja te stručnom nadzoru u zdravstvenoj djelatnosti.**15. predavanje. Bolesti ovisnosti – Primjer programa prevencije***Ishodi učenja:* Prikazati rizične čimbenike za nastanak bolesti ovisnosti, prevalenciji bolesti ovisnosti u Republici Hrvatskoj te utjecaj na zdravlje pojedinca i zajednice. Navesti modele primarne prevencije bolesti ovisnosti.**16. predavanje. Vulnerabilne skupine. Nasilje u obitelji i partnerskim vezama***Ishodi učenja:* Razumjeti i može obrazložiti pojam *vulnerabilne skupine* te na primjeru određenih vulnerabilnih skupina moći objasniti razloge njihove posebne ranjivosti i interpretirati specifičnosti njihovih potreba. Izložiti određenje i pojavne oblike nasilja u partnerskim vezama obiteljskom odnosima uključujući nasilje nad djecom, razumjeti dinamiku nasilja u partnerskim odnosima. |

**Obveze studenata:**

|  |
| --- |
| Studenti/studentice su obvezni/obvezne pohađati nastavu i aktivno sudjelovati. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |
| --- |
| ***ECTS bodovni sustav ocjenjivanja:***Ocjenjivanje studenata/studentica provodi se prema važećem **Pravilniku o studijima Sveučilišta u Rijeci**, odnosno Odluci o izmjenama i dopunama **Pravilnika o studijima Sveučilišta u Rijeci** te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018., prema kojoj studenti/studentice na pojedinom predmetu od 100% ocjenskih bodova tijekom nastave mogu ostvariti najviše **50% ocjenskih bodova**, dok se preostalih **50% ocjenskih bodova** ostvaruje na završnom ispitu koji obuhvaća pismeni i usmeni ispit.Ocjenjivanje studenata/studentica vrši se primjenom ECTS (A-F) i brojčanog sustava (5-1). Ocjenjivanje u ECTS sustavu izvodi se **apsolutnom raspodjelom**, te prema **stručnim kriterijima ocjenjivanja**.**Od maksimalnih 50% ocjenskih bodova koje je moguće ostvariti tijekom nastave, student/studentica mora ostvariti minimalno 30% ocjenskih bodova da bi pristupio završnom ispitu, pod uvjetom da je pozitivno ocijenjen/ocijenjena po svim elementima ocjenjivanja kroz nastavu.** Student/studentica koji je ostvario/ostvarila između 20 i 29,9% ocjenskih bodova imati će priliku za jedan popravni međuispit te ako na tom međuispitu zadovolji, može pristupiti završnom ispitu s početnih 30% ocjenskih bodova prikupljenih tijekom nastave.Student/studentica koji je ostvario/ostvarila manje od 19,9% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini.**Ocjenske bodove student/studentica stječe na sljedeći način:****1. Tijekom nastave vrednuje se (maksimalno 50% ocjenskih bodova):**a) pohađanje nastave (do 16% ocjenskih bodova)b) kolokvij (do 34% ocjenskih bodova)1. **Pohađanje nastave (do 16% ocjenskih bodova)**

Nazočnost na predavanjima je obvezna, a student/studentica može izostati s **50% nastave isključivo** **zbog zdravstvenih razloga** što opravdava liječničkom ispričnicom. Ukoliko student/studentica opravdano ili neopravdano izostane s **više od 50% nastave** ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocijenjen/ocijenjena je ocjenom F. Pohađanje nastave (predavanja) boduje se na sljedeći način:Prisustvo na svakoj nastavnoj jedinici – 1%**b) Kolokvij (do 34% ocjenskih bodova)**Tijekom nastave student/studentica će pristupiti pismenoj provjeri znanja kroz kolokvij na osnovi čega može ostvariti maksimalno 34% ocjenskih bodova. **2. Na završnom ispitu vrednuje se (maksimalno 50% ocjenskih bodova):****a) Pismeni ispit (ukupno 50% ocjenskih bodova)**Prolaznost na pismenom testu je 50% uspješno riješenih ispitnih zadataka. **Konačna ocjena** je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:**A = 90 - 100% ocjenskih bodova****B = 75 - 89,9%****C = 60 - 74,9%****D = 50 - 59,9%****F = 0 - 49,9%**Ocjene u ECTS sustavu prevode se u brojčani sustav na sljedeći način:**A = izvrstan (5)****B = vrlo dobar (4)****C = dobar (3)****D = dovoljan (2)****F = nedovoljan (1)** |

**Mogućnost izvođenja nastave na stranom jeziku:**

|  |
| --- |
| Trenutno ne postoji mogućnost izvođenja nastave na stranom jeziku. |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |
| --- | --- | --- |
| **Datum** | **Predavanja** **(vrijeme i mjesto)** | **Nastavnik/nastavnica** |
| 24.06.2024. | P1(14,00-15,30)P2-4(15,45-18,00)P5 (18,15-19,00) | doc. dr. sc. Robert Doričić, mag. admin. sanit.nasl. doc. dr. sc. Vanja Ivković, dr. med.doc. dr. sc. Suzana Janković, dr. med. |
| 25.06.2024. | P6 (08,15-09,45)P7(10,00-11,30)P8(11,45-13,15) | doc. dr. sc. Suzana Janković, dr. med.prim. Helena Glibotić-Kresina, dr. med.doc. dr. sc. Robert Doričić, mag. admin. sanit. |
| 26.06.2024. | P9 (08,15-9:45)P10,11(10,00 -13,15) | doc. dr. sc. Robert Doričić, mag. admin. sanit.dr. sc. Danijela Lakošeljac, dr. med. |
| 27.06.2024. | P12(14,00-15,30)P13(15,45-17,15)P14(17,30-19,00) | doc. dr. sc. Robert Doričić, mag. admin. sanit nasl. doc. dr. sc. Vanja Ivković, dr. med.doc. dr. sc. Robert Doričić, mag. admin. sanit |
| 28.06.2024. | P15(14,00-15,30)P16 (15,45-19,00) | doc. dr. sc. Darko Roviš, dipl. soc. ped.doc. dr. sc. Aleksandar Racz, dr. med. |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA** **(tema predavanja)** | **Broj sati nastave** | **Mjesto****održavanja** |
| P1 | Svrha javnog zdravstva | 2 | Fakultet zdravstvenih studija, Predavaonica br. Z 6 |
| P2 | Socijalna i zdravstvena politika | 1 | Fakultet zdravstvenih studija, Predavaonica br. Z 6 |
| P3 | Organizacija javnog zdravstva u RH, Matrica funkcija | 1 | Fakultet zdravstvenih studija, Predavaonica br. Z 6 |
| P4 | Zdravstvene potrebe stanovništva | 1 | Fakultet zdravstvenih studija, Predavaonica br. Z 6 |
| P5 | Promocija zdravlja, Determinante zdravlja | 1 | Fakultet zdravstvenih studija, Predavaonica br. Z 6 |
| P6 | Planiranje zdravstvene zaštite | 2 | Fakultet zdravstvenih studija, Predavaonica br. Z 6 |
| P7 | Ocjena zdravstvenog stanja stanovništva | 2 | Fakultet zdravstvenih studija, Predavaonica br. Z 6 |
| P8 | Posebne populacijske skupine | 2 | Fakultet zdravstvenih studija, Predavaonica br. Z 6 |
| P9 | Mjere zdravstvene zaštite | 2 | Fakultet zdravstvenih studija, Predavaonica br. Z 6 |
| P10 | Javnozdravstvene intervencije | 2 | Fakultet zdravstvenih studija, Predavaonica br. Z 6 |
| P11 | Zdravstvena zaštita i komunikacija u izvanrednim stanjima | 2 | Fakultet zdravstvenih studija, Predavaonica br. Z 6 |
| P12 | Okoliš i zdravlje | 2 | Fakultet zdravstvenih studija, Predavaonica br. Z 6 |
| P13 | Uvod u ekonomiku zdravstva | 2 | Fakultet zdravstvenih studija, Predavaonica br. Z 6 |
| P14 | Kvaliteta zdravstvene zaštite | 2 | Fakultet zdravstvenih studija, Predavaonica br. Z 6 |
| P15 | Bolesti ovisnosti-Primjer programa prevencije | 2 | Fakultet zdravstvenih studija, Predavaonica br. Z 6 |
| P16 | Vulnerabilne skupine. Nasilje u obitelji i partnerskim vezama | 4 | Fakultet zdravstvenih studija, Predavaonica br. Z 6 |
|  | **Ukupan broj sati predavanja** | **30** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 08.07.2024. |
| 2. | 23.07.2024. |
| 3. | 16.09.2024. |
| 4. | 30.09.2024. |